Source: https://tax-fin-lex.si/Home/Novica/14621
Timestamp: 2019-11-20 17:28:47+00:00
Document Index: 471167

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

STA novice / Prihodnji teden na sodiščih: Predobravnavni narok zaradi spornih poslov NKBM na Hrvaškem (ozadje)
Ljubljana, 20. oktobra (STA) - Prihodnji teden prinaša več odmevnih sojenj po Sloveniji. Med drugim se bo v Mariboru s predobravnavnim narokom začelo sojenje zaradi spornih poslov v Novi KBM na Hrvaškem, ki so odmevali tudi pri nas. Na zatožno klop bo sedlo več nekdanjih vodilnih iz banke in njene hrvaške podružnice.
Predobravnavni narok v primeru sporni poslov na Hrvaškem
Pred mariborsko okrožno sodišče bodo v četrtek prvič stopili nekdanji vodilni v takrat še državni Novi KBM, nekdanji predsednik uprave Matjaž Kovačič, članica uprave Manja Skernišak, izvršni direktor Igor Šujica in prvi mož KBM Leasinga Boris Cekov, pa tudi direktor hrvaške družbe KBM Projekt Tomislav Blagus, ki se bodo skupaj s še šestimi hrvaškimi državljani morali izreči o krivdi glede obtožb s strani specializiranega državnega tožilstva o zlorabi položaja v sostorilstvu v zvezi s posli banke na Hrvaškem.
Kot so pred leti poročali mediji, predvsem Večer, je šlo za zgodbo, v kateri je Nova KBM med leti 2006 in 2009 prek svojega hrvaškega podjetja Multiconsult, pozneje KBM Projekta, s prevzemi manjših lokalnih podjetij kupovala zemljišča na Hrvaškem. Omenjena podjetja naj bi pred tem parcele kupovala prav z denarjem, ki jim ga je posodila mariborska banka, Multiconsult pa naj bi jih nato precej preplačal, s čimer naj bi vpleteni banko oškodovali za kar 28 milijonov evrov.
9.00 sojenje Janu Korošcu, ki mu tožilstvo očita nevarno vožnjo, s katero je povzročil prometno nesrečo, v kateri sta na Dunajski cesti v Ljubljani umrla dva pešca: Okrožno sodišče v Ljubljani (sodnica Špela Koleta), razpravna dvorana 9
13.00 nadaljevanje predobravnavnega naroka za Julijo Adlešič, ki je obtožena goljufije iz afere odrezana roka; Okrožno sodišče v Ljubljani (sodnica Vesna Podjed), razpravna dvorana 227
13.30 sojenje Stephenu Casiraghiju zaradi očitka o kaznivem dejanju tatvine tatvine; Okrajno sodišče v Ljubljani (sodnica Ana Pegan), razpravna dvorana 3
9.30 nadaljevanje sojenja šestim članom domnevne slovensko-tajvanske kriminalne združbe, obtoženim trgovine z ljudmi v zadevi klicni centri; Okrožno sodišče v Mariboru (sodnik Boštjan Polegek), razpravna dvorana 46
8.30 nadaljevanje sojenja Anžetu Jelenu zaradi obtožbe o sodelovanju v nasilnih ropih družin na Celjskem; Okrožno sodišče v Celju (sodnica Mojca Turinek), razpravna dvorana 19
10.30 odškodninska tožba Bena Klojčnika zoper avstrijski Verbund v višini dobrih 85.000 evrov za škodo, povzročeno v poplavah Drave leta 2012; Okrožno sodišče v Mariboru (sodnica Petra Umek), razpravna dvorana 21
14.00 tožba nekdanje predsednice uprave Darsa Mateje Duhovnik proti Darsu za izplačilo odškodnine zaradi prenehanja pogodbe o zaposlitvi v višini 249.848 evrov; Okrožno sodišče v Ljubljani (sodnica Sabina Valek Derganc), razpravna dvorana III na Miklošičevi 7
10.00 predobravnavni narok zoper Matjaža Kovačiča in ostale nekdanje vodilne v NKBM ter več hrvaških državljanov v aferi Hrvaški posli; Okrožno sodišče v Mariboru (sodnica Tanja Rot), razpravna dvorana 46
Vir: Spletne strani slovenskih sodišč v petek, 18. oktobra, do 12. ure. Za morebitne naknadne preklice oziroma preložitve obravnav STA ne odgovarja.